Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,	10.juuni 2005 nr 447

Arvamuse andmine maaüksuse, asukohaga
Kastani tn 9a, Haapsalu
riigi omandisse jätmiseks

Läbi vaadanud Haapsalu Väikelastekodu (reg.nr.70004318) 26.05.2005 Haapsalu Linnavalitsusele esitatud avalduse nr 229 “Maa riigi omandisse jätmise taotluse”, milles soovitakse jätta maareformi seaduse § 31 lg 1 p 1 alusel Haapsalu linnas riigi omandisse maaüksus Kastani tn 9a suurusega 6710 m^2, Haapsalu Linnavalitsus tuvastas, et taotletav maa on maareformi läbimata maa, krunt on kindlaks määratud Haapsalu Linnavolikogu 29.10.2004 otsusega nr 144 „Detailplaneeringu kehtestamine (Kastani tn 9 ja Kastani, Kuuse, Vahtra tänavate vaheline ala)”. Krundile ei oli esitatud taotlusi õigusvastaselt võõrandatud maa tagastamiseks, erastamiseks ega munitsipaalomandisse jätmiseks. Krundi suurus 6710 m^2 tuleneb detailplaneeringust, looduses krunti tähistatud ei ole.
Juhindudes maareformi seaduse § 31 lg 1 p 1, Eesti Vabariigi Valitsuse 03. 09. 1996 määrusega nr 226  kinnitatud “Maa riigi omandisse jätmise korrast”, Eesti Vabariigi Valitsuse määrusega nr 36 kinnitatud “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lg 3 p 1, §§-dest 30, 31, Haapsalu põhimääruse §§-dest 35, 63 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda maaüksuse, asukohaga Kastani tn 9a, Haapsalu, Lääne maakond, pindala 6710 m^2, riigi omandisse jätmisega.
2.	Määrata riigi omandisse jääva maa sihtotstarbeks ühiskondlike hoonete maa (Üh, 0050).
3.	Teha Haapsalu Väikelastekodule ettepanek korraldada maaüksuse Kastani tn 9a, Haapsalu maakatastrisse kandmiseks ja edasiste piirivaidluste vältimiseks katastrimõõdistamine.
4.	Korraldus teha Haapsalu Väikelastekodule (Kastani 9, 90508 Haapsalu) teatavaks korralduse koopia saatmisega posti teel, linnavalitsuse maakorraldusosakonna juhatajale (A. Ulm) koopia üleandmisega allkirja vastu.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär